google/wiki40b huggingface dataset:
אלבום סולו

במוזיקה פופולרית, אלבום סולו הוא אלבום המיוחס באופן רשמי למוזיקאי יחיד ולא להרכב מוזיקלי. לעיתים אלבום סולו עשוי להיות "סולו" במובן הקלאסי (יצירה המנוגנת ומושרת על ידי מבצע בודד), אך בדרך כלל הכוונה לאמן שהיה חלק מלהקה והחליט להקליט אלבום מחוץ למסגרת הלהקה, כשהוא נעזר בנגנים נוספים בתהליך ההפקה של האלבום.
הסגנון של אלבום סולו עשוי להיות שונה מהסגנון המזוהה עם להקתו של האמן. כמו כן, בדרך כלל אמנים המקליטים אלבומי סולו נעזרים בנגנים שלא היו בלהקתם, אם כי מקובל לשלב מדי פעם גם את חברי הלהקה האחרים בהקלטות, בין אם כגימיק ובין כמחווה חברית.
לדוגמה, דני בסן שהתפרסם כסולנה של  להקת "תיסלם," הוציא לאחר פירוק הלהקה את אלבומי הסולו "דני בסן" (1985), "הילד שבי" (1989) ו"חלום שכחה" (1992). באלבומים אלה ניגנו בעיקר נגני אולפן שלא היו מזוהים עם "תיסלם."
בנוסף לחופש היצירה האמנותי, נהנים אמני סולו מהסמכות לקבל החלטות בנוגע להפקה ולצליל, ויכולים להחליף נגנים כראות עיניהם. בנוסף לכך, הם זוכים בדרך כלל במרבית ההכנסות ממכירת האלבום.
ז'אן-לאון ז'רום

יצירתו

ז'רום נחשב לאחד מגדולי ציירי האוריינטליזם הצרפתי במאה ה-19. תלמידו של גלייר שרכש לעצמו מוניטין עוד בשנות ה-40 של המאה ה-19. הוא נחשף לראשונה לנושא האוריינטלי ב-1844. ביקורו הראשון במזרח התיכון היה ב-1854 ליוון וטורקיה, ושנתיים מאוחר יותר שהה במצרים למשך 8 חודשים. לאחר מכן הפכו ביקוריו תכופים יותר, עד כי חדל מהם בשנות ה-80 של המאה ה-19. ב-1863 נתמנה לפרופסור באקדמיה לאמנויות היפות.
יצירותיו של ז'רום תיעדו חורבות, נופים, ואת חיי היומיום במזרח התיכון של המאה ה-19. יצירותיו האוריינטליסטיות התאפיינו בסגנון ריאליסטי ודייקנות לפרטי פרטים. למרות זאת הציורים אינם תיעודיים ומתבססים במידה רבה על דמיון ושמועות. הוא נחשב לאחד האויבים המרים של התנועה האימפרסיוניסטית, למרות קשרי ידידות שהיו לו עם כמה מחבריה, בהם אדגר דגה. למרות הפופולריות הרבה לה זכה בימי חייו, הוא נשכח כמעט לגמרי במאה ה-20. יצירותיו זכו לפופולריות רבה בצפון אמריקה, ובמדינות המפרץ הפרסי.
ספינת פיראטים

ספינת פיראטים היא אוניית מלחמה השייכת לשודדי ים (פיראטים) בעלת מפרס גדול, סולם חבלים, עוגן, תותחים, והגה עם ידיות סביבו, שודדי הים נותים לתלות דגל שעלה גולגולת ומתחתה שתי עצמות, ספינות אלה עשויות מעץ, ושודדי הים יכולים אפילו לגור בה כמו אונייה אמיתית, בעזרת התותחים והעוגן יצאו הפיראטים באוניות הדגל המהירות שלהם ופרצו לספינות אחרות.
ברנה טרוליבוס

חברת ברנה

חברת "ברנה" (באנגלית : "Berna") השווייצרית אשר נוסדה בשנת 1902 הייתה יצרנית שווייצרית של אוטובוסים, טרוליבוסים ומשאיות, שהתמחתה מאוחר יותר בטיפולי מתכות. עד 1960 עסקה החברה בעיקר בייצור רכב, אבל בין השנים 1965–1978 ייצור הרכב פחת בהדרגה והחליפו עם מוצרים אחרים. בסיס החברה היה בעיר אולטן, בקנטון זולותורן בשווייץ.
בשנת 1965, חברת ברנה פוצלה לשתי חברות בנות חדשות בארצות הברית ובגרמניה.
בשנת 1976 חברת "Saurer" השתלטה על חברת ברנה, וחברת "Berna AG" הייתה לחברת בת של חברת "Saurer". בשנת 1978 היו לחברה 650 עובדים ומחזור של 55 מיליון פרנק שווייצרי במכירות.
בשנת 2003 מכרה קבוצת "Saurer" את החברה, אשר הופרדה בהדרגה לשתי חטיבות בעלות התמחויות שונות, והמכירה הביאה להקמתן של שתי חברות חדשות אך קשורות, "Bernex Bimetall AG"ו- "IonBond AG Olten". מטה 2 החברות נשאר בעיר אולטן.

טרוליבוס

חברת "Berna" ייצרה 15 סוגי טרוליבוסים שונים בין השנים 1940–1967. יוצרו טרוליבוסים בתצורות קצרות וארוכות, (דו-מפרקיים).
יוצרו 131 יחידות, אשר נמכרו ב-7 קנטונים בשווייץ.
החברה ייצאה טרוליבוסים לצ'ילה (לעיר ולפראיסו) אשר היו בשרות עד 2010.
מסיבה

מסיבה היא אירוע חברתי, שאמור לשעשע ולענג את המשתתפים בו. לעיתים יש לו משמעויות דתיות, תרבותיות או עונתיות, אך המונח "מסיבה" מתייחס להיבט החברתי של ההתכנסות.
קיים קשר בין מסיבות לבין חגיגות וחגים דתיים או תרבותיים, אבל מסיבות נערכות בדרך כלל על ידי גורמים פרטיים או מסחריים והן לרוב לא-פורמליות. כמעט כל אירוע או עילה יכולים לשמש כ"סיבה למסיבה". בתרבויות מסוימות נהוג אף להפוך את טקס האשכבה במותו של אדם למסיבה, על מנת לעודד את קרובי המת. בדרך כלל נערכות מסיבות לרגל ימי הולדת, חתונות, ימי שנה, מסיבת רווקים, נישואים ויום נישואים. לעיתים נערכות מסיבות בעסקים המיועדים לכך - מועדונים ודיסקוטקים - אך לעיתים נערכות ומאורגנות מסיבות באופן פרטי או תחת כיפת השמיים.
גבי פארן

ביוגרפיה

פארן הוא בן לניצולי השואה. במרץ 1978 השתתף במבצע ליטני, ופיקד על גדוד 906 בדרגת סגן-אלוף.
בשנים 1983–1985 היה מפקד חטיבה 5. השתחרר בדרגת אלוף-משנה.
כיהן כמנכ"ל עיריות אשדוד ורמת גן, וכן כמנכ"ל בחברת בנייה ובחברות ציבוריות אחרות.
ב-9 באוקטובר 2003 הורשע פארן במסגרת הסדר טיעון, בו הודה כי אנשי עסקים מימנו את ערעורו על תוצאות הבחירות ב-98'.
תוכנית ברקים

תוכנית ברקים-חומרים

תוכנית ברקים-חומרים, אשר הוקמה בשנת 2012, מנצלת את הקשר ההדוק בין הנדסת המכונות להנדסת חומרים, ובעזרת החפיפה הקיימת בין התארים יכולים החניכים לצאת עם שני תארים מלאים (העומדים בדרישות לתואר שני).
הלימודים כוללים 200.5 נקודות זכות, אשר מורכבות מקורסי ליבה של כל אחת מן המחלקות, קורסי בחירה במחלקות וקורסים כלליים. החניכים בתוכנית זו זוכים ללמוד קורסים ברמה הגבוהה ביותר הודות לחשיפה לשתי המחלקות.
חניכי התוכנית נהנים מסגל אקדמאי בכיר משתי המחלקות המלווה את החניכים בכל סמסטר. בנוסף החניכים זוכים להטבות בבחירת הקורסים ובבניית המערכת הסימסטריאלית.
החל משנת 2015 הורחבה התוכנית האקדמית מ-4 שנים ל-4 וחצי שנים, דהיינו מ-200.5 ל-240.5 נקודות זכות, אשר במסגרתן חניכי התוכנית רוכשים ידע אקדמאי נרחב בעיקר בתחום הנדסת החומרים.
ירוחם ברק

חייו

ירוחם שמעון ברק נולד וגדל ברמת גן, ישראל. בגיל 11 החל לשחק כדור-יד בקבוצת "מכבי-ארזים" רמת גן. בגיל 13 החל לעסוק בהרמת משקולות באופן מקצועי ובין השנים 1968–1982 הרים משקולות באגודת הפועל רמת גן ואגודת מכבי תל אביב, מתוכן 12 שנה אלוף ישראל ושיאן ישראל בקטגוריית משקל עד 100 ק"ג. בשנת 1972 ייצג את ישראל באולימפיאדת מינכן כחבר משלחת הנוער לאולימפיאדה. 
בשנת 1979 ברק נישא ליוחי ולהם שלושה ילדים בן, יובל ודור, העוסקים גם הם בספורט.
ברק נפטר ב-2 באוגוסט 2013, לאחר מאבק עיקש ואמיץ במחלה קשה.

קידום הספורט ואורח חיים בריא בחקיקה ובאקדמיה

במקביל לפועלו ולמעורבותו המקצועית המשמעותית בזירת הספורט הבינלאומית, ד"ר ברק ירוחם שמעון השלים לימודי הסמכה ולימודים אקדמאיים למאמנים ולמנהלים בתחומי הספורט השונים. ברק היה בעל תואר BA בחינוך גופני ותואר MA במינהל חינוך מטעם אוניברסיטת תל אביב, ובעל תואר PHD בתחום הפסיכולוגיה של מדעי הספורט מטעם אוניברסיטת בודפשט בהונגריה, בשיתוף היחידה למחקר במכון וינגייט. עבודת הדוקטורט שלו, בהנחיית פרופ' בר-אלי ופרופ' טננבאום, עסקה בפיתוח מוטיבציה בקרב ספורטאים. 
ברק פעל רבות בכנסת בחקיקת "חוק מכוני כושר (רישוי ופיקוח) התשנ"ד - 1994", חוק המגדיר ומסדיר את אחריותם של מנהלי מכוני כושר, מאמנים ומתאמנים. ברק עמד בראש הוועדה לשינוי חוק הספורט בנושא אימון ילדים ומתבגרים בחדר הכושר, שעסקה בשינוי החוק בשנת 2002, היה מומחה בתחום זה ועסק בייעוץ לכוחות הביטחון, עיריות ורשויות מוניציפליות. 
ד"ר ברק ירוחם שמעון כיהן כראש המחלקה לחינוך גופני באוניברסיטת ת"א, תמך, עודד וטיפח ספורטאים בענפי ספורט רבים ומאוכלוסיות מגוונות, ביניהן סטודנטים, עולים חדשים, תושבי פריפריה ועוד. ברק היה חלק בלתי נפרד ממערכת הספורט באוניברסיטת תל אביב במשך 37 שנים, במהלכן נשא בשלל תפקידים. משך שנים רבות שימש כסמנכ"ל מרכז הספורט באוניברסיטת תל אביב עד שבשנת 2011 מונה לתפקיד המנכ"ל.
בשנת 2003 פעל להקמת שני קמפוסים במועדון לספורט באוניברסיטת תל אביב;
"קמפוס שיאים" – המרכז להסמכת מדריכים ומאמנים בספורט ובתנועה במועדון לספורט באוניברסיטת תל אביב, ו"קמפוס ברושים" - בית הספר להכשרת מטפלים ברפואה משלימה אינטגרטיבית.
כיהן כמנהל ועמד בראש שני הקמפוסים, עד פטירתו.
סולם פרמינגהם

סולם פרמינגהם הוא מדד להערכת מידת הסיכון של אדם לחלות במחלות לב וכלי דם על סמך גורמי הסיכון לטרשת עורקים. סולם זה נבנה על ידי חוקרים מאוניברסיטת הרווארד העוקבים אחרי תושבי העיירה פרמינגהם אשר במדינת מסצ'וסטס, ארצות הברית.

מרכיבי סולם פרמינגהם

סולם פרמינגהם כולל את גורמי הסיכון הקלסיים לטרשת עורקים, כגון עישון, עודף LDL, חוסר HDL, מין (זכר), גיל, סוכרת ויתר לחץ דם.
En Vogue

היסטוריה

הלהקה הוקמה באוקלנד, קליפורניה, בשנת 1989, והגיעה למקום השישי במצעד US Hot 100 עם הסינגל "Hold On", מאלבום הבכורה שלהן מ-1990 Born to Sing. ב-1992 יצא אלבום שני, Funky Divas, שהעפיל לטופ-10 בארצות הברית ובבריטניה, וכלל שלושה להיטים - ."My Lovin' (You're Never Gonna Get It)", שהגיע גם הוא למקום שני, וכן את "Giving Him Something He Can Feel" ו-"Free Your Mind" שהיו בעשרת הראשונים.
ב-1996, "Don't Let Go (Love)" היה ללהיט מקום-שני השלישי של הקבוצה במצעד הפופ, ולסינגל השישי שהגיע למספר אחד במצעד ה-R&B. רובינסון עזבה את הקבוצה ב-1997, זמן קצר לפני שיצא האלבום השלישי, EV3, אשר גם הגיע בארצות הברית ובבריטניה לראש המצעדים. ג'ונס עזבה את הקבוצה ב-2001, והוחלפה על ידי אמנדה קול; אך בשנת 2003, קול עזבה והוחלפה על ידי רונה בנט, במשך ההקלטות של האלבום Soul Flower. ההרכב המקורי התאחד מחדש לשם הופעות, פעם ב-2005, ושוב לסבב ההופעות לכבוד 20 שנה ל-En Vogue, "En Vogue: 20th Anniversary". זמן קצר לאחר הסיום ההופעות, רובינסון וג'ונס עזבו כדי להתמקד בקריירות סולו, ובנט חזרה להופיע עם הקבוצה כשלישייה.
En Vogue מכרו יותר מ-30 מיליון אלבומים ברחבי העולם, והן מדורגות כמספר 18 ברשימת האמנים והלהקות המצליחות של שנות התשעים של מגזין בילבורד. הקבוצה זכתה בשבעה פרסי MTV, שלושה פרסי Soul Train, שני פרסי המוזיקה האמריקאיים, וקיבלו שבע מועמדויות לפרס הגראמי.
הסחת דעת

הסחת דעת או מוסחות היא תופעה שבה הקשב של אדם או קבוצה מוסט מאובייקט הקשב הנבחר אל גורם מסיח.
הסחת דעת עלולה לגרום לאובדן של חוט המחשבה.

גורמים להסחת דעת

הסחת הדעת יכולה להיגרם ממקורות חיצוניים או פנימים כאחד. 
בין הגורמים להסחת דעת יכולים להיות קשיי קשב והנמכה ביכולת הקשב, חוסר עניין במושא הקשב או החידוש והאטרקטיביות של הגורם המסיח. בקרב תלמידים בבתי-ספר, הסחת הדעת עשויה להיגרם מבחינה חברתית, כתוצאה מהצקות והקנטות, למשל.

השפעות של הסחת דעת

להסחת דעת יכולות להיות השפעות שליליות או חיוביות, בהתאם למצב ולהקשר בו נמצא האדם.
בהתאם לכך, ישנם מקרים בהם עולה הצורך להימנע מהסחת דעת ולצדם ישנם מקרים בהם עולה הצורך לעודד ואף ליצור הסחת דעת.

הימנעות מהסחת דעת

ניתן לצמצם את כמות הסחות הדעת על ידי מעבר לסביבה שקטה יותר שבה יש פחות גורמים מסיחים.
הקשב הסלקטיבי מאפשר למידע רלוונטי להנחות את ההתנהגות של האדם, תוך כדי צמצום ההשפעה של מידע מסיח או לא רלוונטי.
פעולה זו של הפניית הקשב לגירויים המתאימים בלבד מכונה "סינון" (Filtering).
אימון מוחי הוא אחד הכלים שבאמצעותם ניתן לחזק את היכולת של האדם להימנע מהסחות דעת.
אנשים הנמצאים במצב של זרימה מדווחים על היעדר הסחת דעת.

יצירת הסחת דעת

אסקפיזם היא הסחת דעת נפשית המכוונת לבריחה ממצבים שנתפסים מלחיצים או לא נעימים במציאות היומיומית.
עורבא פרח הוא ביטוי שהמקבילה הנכונה שלו היא בלשון העממית של ימינו היא "ראה, ציפור!", שאומרו עושה בו שימוש במטרה לחמוק מדיון בנושא העיקרי להסיט את תשומת לבו אל עניין אחר.
פעוטות בגילאי 3–6 חודשים כבר מסוגלים ליצור הסחת דעת עצמית מגירויים לא נעימים.
חלק מפעילות הליצנות רפואית מערבת יצירה של הסחת דעתם של החולים במהלך תהליכים רפואיים כואבים או מפחידים.
נטע מחלם

רבי נתן נטע מחלם (-א' בשבט תקע"ב, 1812) היה אדמו"ר חסידי בדור החמישי לתנועת החסידות.

תולדותיו

נולד לרב אברהם ברוידא. סבו רבי אהרן היה בנו של רבי ישראל, מרבני וילנה ומחבר "אבן תקומה" ו"אבן גדולה" על השולחן ערוך. משפחתו הייתה מיוחסת למשפחת איינטיגן שהייתה מצאצאי המהר"ם פדובה ורבי שאול וואהל מלך פולין.
היה תלמידו המובהק של רבי אלימלך מליז'נסק וכן נסע לרבי ברוך ממז'יבוז'. לאחר פטירת רבי אלימלך החל לנסוע לרבי מרדכי מנישכיז, אותו החשיב לרבו אף אחר שהחל להתנהג בעצמו באדמו"רות. 
לפני שהחל להתנהג באדמו"רות היה מלמד תינוקות אצל מוכסן יהודי שהתגורר בכפר סמוך לעיר וולדובה. באחד הימים גילו בעלי ביתו את צדקותו וביקשו ממנו שיפסיק ללמד את ילדיהם ויגור בביתם ויעסוק בענייניו בשקט. רבי נטע נסע לרבו רבי מרדכי להתייעץ מה לעשות ורבו הורה לו להתחיל להתנהג באדמו"רות. עם הזמן יצא שמו גם לעיר וולדובה ולבקשת חסידי וולדובה עבר לגור בעירם. לאחר מספר שנים עבר לחלם לבקשת פרנסי העיר שם נבנה לו בית מדרש ודירת מגורים. בזמן שהותו בחלם התפרסם שמו ברחבי פולין וחסידים רבים נסעו אליו והיה חביב על המון העם. תוך כדי כהונתו באדמו"רות נסע גם לחוזה מלובלין שם גם התחבר לרבי דוד מלעלוב, היהודי הקדוש ורבי שמחה בונים מפשיסחא. בסוף ימיו חלה במחלה קשה ממנה נפטר בראש חודש שבט תקע"ב.
רוב דברי תורתו נשרפו מלבד כתב יד אחד שנשמר אצל רבי שלמה לייב מלנטשנה. כתב יד זה הודפס  בשנת תרנ"א בספר "נטע שעשועים" בהוצאת נכדו רבי נחמיה בידרמן (נכדו של חתן חתנו רבי אלעזר מנדל מלעלוב, חתן רבי מנחם מנדל קאליש מוורקא).
ספרו יצא בשנית במהדורת צילום בשנת תשכ"ו, בתוספת תולדות וקווים לחייו ולדמותו, על ידי הרב יעקב זונדל קרויזר שאשתו התייחסה לרבי נטע. מהדורה חדשה ומפוארת יצאה בשנת תשס"ה בידי הרב מרדכי ישראל קרויזר, צאצא לרבי נטע.

משפחתו ושושלתו

בנו רבי אהרן מילא את מקומו. בן נוסף היה רבי יעקב. חתניו היו רבי צבי בנו של החוזה מלובלין ורבי שלמה מקנסקלווה. 
נכדיו של רבי נטע, רבי טודרוס ורבי נטע לרר בני בנו רבי יעקב, שימשו גם הם כאדמו"רים. רבי טודרוס נפטר בשנת תרמ"ז (1887).
בנו של רבי טודרוס, רבי פנחס כיהן אחרי פטירת דודו רבי נטע. היה חתנו של רבי ישראל יצחק מרדושיץ. לפני שהתמנה לאדמו"ר היה חסידו של רבי יהודה אריה לייב אלתר מגור, ה"שפת אמת". היה פרוש מענייני העולם והיה מתמיד גדול. נפטר בעיירה סלץ בשנת תרס"ז (1907) ונקבר בחלם.
לאחר פטירת רבי פנחס הסתיימה השושלת, אך נכדים רבים של רבי נטע משמשים באדמו"רות בעיקר בחסידות לעלוב וחסידות בוסטון, נכדיו דרך חתנו רבי צבי שהיה חותנו של רבי אלעזר מנדל בידרמן האדמו"ר השלישי מלעלוב. נכדו של רבי אלעזר מנדל, רבי שמעון נתן נטע נקרא גם על שם רבי נטע מחלם.
בעיית כיסוי קודקודים

במדעי המחשב, בעיית כיסוי הקודקודים היא בעיית NP-שלמה בתורת הסיבוכיות.

תיאור הבעיה

במשמעות המתמטית של תורת גרפים, כיסוי קודקודים (לפעמים יקרא כיסוי צמתים) של גרף היא קבוצה של קודקודים כך שלפחות קצה אחד של כל קשת בגרף שייך לקבוצת קודקודים זו. בעיית מציאת כיסוי מינימלי של קודקודים לגרף היא בעיה אופטימיזציה קלאסית במדעי מחשב והיא דוגמה אופיינית לבעיית אופטימיזציה NP-שלמה שכיום קיים לה אלגוריתם קירוב.
כיסוי בתורת הגרפים משמעותו מציאת קבוצת עצמים שאיחודם הוא כל הגרף. כיסוי קודקודים הוא כיסוי הגרף באמצעות קבוצת קודקודים, כך שכל קשת בגרף נוגעת לפחות באחד מקודקודים אלו. כיסוי קשתות הוא כיסוי כל קודקודי הגרף באמצעות הקשתות, כל אחת והקודקודים אותם היא מחברת. כיסויים קשורים קשר הדוק למושגי השידוך והקבוצה הבלתי תלויה שבתורת הגרפים.

פסאודו קוד

פסאודו קוד  הוא קטע קוד גולמי המשמש ליצירת אלגוריתם. פסאודו קוד משתמש בקונבנציות של שפות תכנות, אך מיועד לקריאה של בני אדם ולא לקריאה על ידי מחשב. קטעי פסאודו קוד אינם להרצה על במחשב בפני עצמם, אך ניתן לכתוב על פיהם קוד אמיתי שניתן להידור בכל שפת תכנות שהיא.
פסאודו קוד לאלגוריתם קירוב הנ"ל:
 1 APPROXIMATION-VERTEX-COVER(G): 2 C = ∅ 3 E'= G.E 4  5 while E'≠ ∅: 6     let (u, v) be an arbitrary edge of E' 7     C = C ∪ {u, v} 8     remove from E' every edge incident on either u or v 9 10 return C
טמפה ביי באקנירס

היסטוריה

ימיו הראשונים של המועדון היו קשים. בנוסף לעובדה שהמועדון החל את דרכו בבית המערבי של ה-AFC וכבר לאחר עונה אחת הועבר לבית המרכזי של ה־NFC, הפתיחה לוותה בהפסדים רבים. את ניצחונה הראשון השיגו הבאקס רק בשבוע השלושה עשר של עונתם השנייה בליגה. כמו כן, עד לשבוע האחרון של העונה הסדירה בשנת 2002 לא הצליחה הקבוצה לנצח ולו משחק אחד שהחל בקור של ארבע מעלות צלזיוס או פחות.
הקבוצה אף קבעה מספר שיאים באגף ההפסדים בין 1976 ל-1997 הפסידה שבע עשרה פעמים לפחות עשרה משחקים בעונה. בנוסף לכל הצרות המקצועיות, גם תלבושת הקבוצה הייתה ללעג, נטען כי מדי הקבוצה נראו כקרטיב.
שנת 1995 היוותה תפנית. מלקולם גלזר רכש את הקבוצה מידי יו קאלברהאוס. גלייזר, שבנוסף להשקעה הכספית האדירה בקבוצה שכללה את הבאתו של טוני דאנג'י כמאמן ראשי, החליט גם לשנות את סמל הקבוצה וצבעיה הנלעגים. המדים הכתומים-לבנים הוחלפו במדים בצבעי זהב, אדום ושחור.

תארים

בשנת 2002 עם שינוי מבנה הליגות ב-NFL ומעבר הקבוצה לבית הדרומי של ה-NFC, זכתה הקבוצה בסופרבול, בהופעתה הראשונה במעמד זה עת גברה על האוקלנד ריידרס. בגמר ה-NFC באותה העונה, ניצחו הבאקס את הפילדלפיה איגלס. 
המאמן שהוביל אותה לזכייה היה ג'ון גרודן. גם לשחקני ההגנה המצוינים וורן סאפ וג'ון לינץ' היה נדבך מרכזי בהישג זה. 
פעמיים נוספות הגיעה הקבוצה לגמר ה-NFC ובשתיהן הפסידה לראמס. ב-1979 היו אלה הלוס אנג'לס ראמס ואילו ב-1999 הסנט לואיס ראמס.
פורת נוב

פורת (פורת מישאל) נוב (נולד בשנת 1986) הוא מוזיקאי מלחין וזמר המשתייך לז'אנר מוזיקה יהודית.

ביוגרפיה

פורת גדל ביישוב בת עין. בנו של אילן נוב, תסריטאי וסופר, ושל דבורה העוסקת במחול נשי ותרפיה באמנות. הוא למד בבתי ספר בגוש עציון, אך אחרי מספר שנים יצא לעבוד בתחום הבניין ועד היום עוסק בכך לפרנסתו.
הוציא את הדיסק 'אגדלך'. בדיסק השתתפו חבריו ביני לנדאו, יוני שרון, סיני תור, שיבי קלר, יובל סלע, משה לוי ומרדכי יצהר בוימל. האלבום מחבר את לחניו של נוב עם פיוטים של רבי שלום שבזי, רבי אברהם אבן עזרא, רבי זכריה אלצהרי ועוד.
שלוש שנים אחר כך הוציא סינגל 'ממך אליך', שאת מילותיו כתב הרב הלל צייטלין.בשנת 2019 הוציא את אלבומו השני 'הנה עתה' וגם בו משתתפים אמנים שונים מחבריו כדוגמת מרדכי יצהר בוימל ויוסף קרדונר
זרקו טומאסביץ'

קריירה

טומאסביץ' התחיל את הקריירה שלו במחלקות הנוער של פרטיזן בלגרד ומומאר בר, בגיל 18 עבר לזו של נסיונאל מדיירה הפורטוגזית.
בשנת 2009 ערך את הופעת הבכורה שלו בקבוצה הבוגרת בתיקו 1-1 נגד ספורטינג ליסבון. ב-15 באוגוסט 2009 ערך את הופעת הבכורה שלו במסגרת אירופית נגד זניט סנקט פטרבורג במסגרת מוקדמות הליגה האירופית. בתחילת עונת 2011/2012 הושאל לאוניאו מדיירה.
בקיץ 2012 שוחרר מנסיונאל וב-14 בספטמבר חתם בפרטיזן בלגרד. בסיום העונה שוחרר לאחר שלא זכה לדקות משחק וחתם בקורטרייק הבלגית.
ב-1 באוגוסט 2019, טומאסביץ' חתם באסטנה מליגת העל הקזחית.

קריירה בינלאומית

באוגוסט 2009 ערך את הופעת הבכורה שלו בנבחרת הצעירה של מונטנגרו בהפסד 2-0 נגד שוודיה. ב-29 במאי 2010 ערך את הופעת הבכורה שלו בנבחרת הבוגרת של מונטנגרו בהפסד 2-1 נגד נורווגיה. ב-8 בספטמבר 2014 הבקיע את שער הבכורה שלו בנבחרת בניצחון 0-2 נגד מולדובה במסגרת מוקדמות יורו 2016.
שביל הדסה

שביל הדסה הוא נתיב הליכה מעגלי סביב בית החולים הדסה עין כרם. הוא מחבר בין שבילים קיימים (ובתוכם גם חלק משביל ירושלים ושביל ישראל), דרכים עתיקות (רומיות וביזנטיות), ושבילים שנפרצו במיוחד. אורך המסלול הוא כ-6 קילומטרים ומשך ההליכה בו כ-4 שעות.

מהלך השביל

השביל מתחיל בסמוך לכניסה הראשית למתחם בית החולים, בכיכר שושנה בירן, עולה לנקודתו הגבוהה ביותר (בגובה 720 מטרים מעל פני הים), וממנה פונה דרומה לעבר עין שריג (נקודתו הדרומית ביותר). מעין שריג מתחבר שביל הדסה לשביל המעיינות, יורד במורד ואדי יוסוף לעבר עין חנדק, נקודתו המערבית ביותר והנמוכה ביותר (580 מטרים מעל פני הים). לאורך ואדי יוסוף עובר השביל ממערב למושב אבן ספיר כשהוא חולף ליד מתקני חקלאות עתיקה ושומרות שנחשפו במקום, ומתחם "הכותל המערבי הקטן" - מתחם חקלאי מרשים מהתקופה ההרודיאנית שבמרכזו סכר או למעשה קיר תמך, שנועד לעצור את סחף הקרקע ולא את המים); הסכר עשוי אבני גזית גדולות שהזכירו למטיילים את הכותל המערבי. 
מעין חנדק פונה השביל צפונה לאורך דרך רומית-ביזנטית עד לגובה של 640 מטרים, וממשיך מזרחה לכיוון עין כרם עד גבולו המזרחי של מנזר גורני (ה"מוסקוביה", המנזר הרוסי) בעין כרם. השביל שב ומתחבר לכיכר שושנה בירן כשהוא חולף בתוך קמפוס קריית הדסה.
בשביל נקודות תצפית רבות לכיוון קריית הדסה, אזור מבשרת ציון, ועין כרם.
השביל מוחזק ומנוקה על ידי מתנדבי "הדסה הירוקה" אשר פרצו חלקים מהשביל. בשביל מותקנים עמודי הדרכה, המפנים את הצועדים  למערכת מידע טלפונית. בכניסות לשביל מתקנים ובהם מפות מפורטות המחולקות ללא תשלום.
אחת לחודש מקיימים מתנדבי הדסה סיור מודרך ללא תשלום בשביל.
דנה זטופקובה

ביוגרפיה

דנה נולדה בקרווינה. 
באולימפיאדת לונדון (1948) סיימה זטופקובה במקום 7 בהטלת כידון למרחק של 39.94 מטר. המנצחת הייתה הרמה באומה מאוסטריה (45.57 מטר).

אלופה אולימפית

באולימפיאדת הלסינקי (1952) זכתה זטופקובה במדליית זהב בהטלת כידון בשיא אולימפי חדש של 50.47 מטר כבר בהטלה הראשונה שלה, לפני אלכסנדרה צ'ודינה (50.01 מטר) וילנה גורצ'קובה (49.76 מטר) שתיהן מברית המועצות.

אלופת אירופה

באליפות אירופה באתלטיקה שנערכה בברן, שווייץ בשנת 1954 זכתה זטופקובה במדליית זהב בהטלת כידון בתוצאה של 52.91 מטר.
באולימפיאדת מלבורן (1956) סיימה זטופקובה במקום רביעי בהטלת כידון בתוצאה של 49.83 מטר. המנצחת הייתה אינס ג'אונזם מברית המועצות (53.86 מטר).

שיאנית עולם

בתחרות שנערכה בפראג ב-1 ביוני 1958 קבעה זטופקובה בהטלת כידון שיא עולם חדש של 55.73 מטר.
באליפות אירופה באתלטיקה שנערכה בסטוקהולם, שוודיה באוגוסט אותה שנה זכתה זטופקובה במדליית זהב בהטלת כידון בתוצאה של 56.02 מטר.
באולימפיאדת רומא (1960) זכתה זטופקובה במדליית כסף בהטלת כידון למרחק של 53.78 מטר בהטלה השלישית, אחרי אלווירה אוזולינה שקבעה שיא אולימפי חדש של 55.98 מטר ולפני בירוטה קלדיינה 53.45 מטר, שתיהן מברית המועצות. 
זטופקובה נישאה לרץ האגדי אמיל זטופק "הקטר הצ'כי".
אריך כוהן

חייו

כוהן החל בלימודי ספרות והיסטוריה של האמנות, ורק לאחר מכן החל בלימודי רפואה.
כוהן ניצח או חלק מקום ראשון במספר תחרויות בברלין, בשנים 1902, 1905, 1906 (לפני הורציו קארו) 
, 1909/10 (לפני  רודולף שפילמן וקורט פון ברדלבן) ו-1914. 
יכולתו לא באה לידי ביטוי מלא בעיקר עקב חוסר הסיבולת שלו. בתחרות אוסטנדה 1907 לדוגמה, הייתה לו תוצאה מעולה לאחר סיום מחצית המשחקים, ואילו במחצית השנייה כשל לגמרי. תופעה זו חזרה על עצמה בתחרויות נוספות, בפרט בתחרות ברסלאו בשנת 1912. 
בתחרויות בינלאומיות חזקות חלק מקום 11-12 בתחרות ברלין 1903 (ניצח: הורציו קארו). בשנת 1904 הגיע למקום העשירי בתחרות קובורג, הנה ניצחונו על רודולף שפילמן בתחרות זו 
בשנת 1905 מקום חמישי בתחרות ברמן, הנה ניצחונו על מילן וידמר בתחרות זו 
בשנת 1906 הגיע שישי בתחרות נירנברג (ניצח: פרנק מרשל), הנה ניצחונו על רודולף שפילמן בתחרות זו 
בשנת 1907 הגיע שישי בתחרות ברלין (ניצח: ריצ'רד טייכמן), חלק מקום 12-14 בתחרות אוסטנדה (ניצחו: אוסיפ ברנשטיין ועקיבא רובינשטיין), הנה ניצחונו על ז'ק מיזס בתחרות זו  
בשנת 1907 הגיע למקום ה-20 בתחרות קרלסבד (ניצח: עקיבא רובינשטיין), הנה ניצחונו על מילן וידמר בתחרות זו  ועל מיכאל צ'יגורין 
בשנת 1908 הגיע כוהן למקום ה-19 בתחרות וינה (ניצחו: אולדריך דוראס, גזה מארוצי וקרל שלכטר), הנה ניצחונו על ריכרד רטי בתחרות זו 
בשנת 1909 חלק מקום 8-9 בתחרות סנקט פטרסבורג (ניצחו: עמנואל לסקר ועקיבא רובינשטיין), הנה ניצחונו על אולדריך דוראס בתחרות זו  על אז'ן זנוסקו-בורובסקי  על אוסיפ ברנשטיין  ועל סבלי טרטקובר 
בשנת 1909 הגיע למקום השלישי בתחרות סטוקהולם (ניצח: רודולף שפילמן). 
בשנת 1911 חלק כוהן מקום 14-16 בתחרות קרלסבד (ניצח: ריצ'רד טייכמן). בשנת 1912 חלק מקום 15-17 בתחרות באד פיסטיאן (ניצח: עקיבא רובינשטיין), חלק מקום 13-14 בתחרות ברסלאו (ניצחו: אולדריך דוראס ועקיבא רובינשטיין), הגיע שלישי בתחרות אבציה (ניצח: רודולף שפילמן) והגיע שני, אחרי אלכסנדר אלכין בתחרות סטוקהולם.  
בדו-קרבות ניצח כוהן את קארל קארלס, סיים בתיקו עם ארהרדט פוסט  והפסיד לרודולף שפילמן ולאדוארד לסקר. 
כוהן מת בחזית המערבית, בצרפת,  שם שרת כרופא שדה בסוף מלחמת העולם הראשונה.
דוד מנדיל

דוד מנדיל (נולד ב-23 במרץ 1965) הוא מפיק קולנוע וטלוויזיה ישראלי, בעל חברת ההפקות "מובי פלוס".

קורות חייו

דוד מנדיל נולד וגדל בבני ברק עד גיל שמונה עשרה במשפחה חילונית. בצה"ל שירת כסמל מחלקה בסיירת שקד. לאחר שחרורו מהצבא למד קולנוע בקאמרה אובסקורה, שם התמחה בעריכה (1990-87). בתום לימודיו לימד בקאמרה אובסקורה במשך שנתיים ובמקביל הכין תלמידים לבגרות בקולנוע בבית ספר בדימונה. 
בראשית שנות התשעים הקים ביחד עם אייל ודני שיראי את חברת "סינמה פקטורי". שמתעסקת בעריכת פוסט פרודקשן ובהפקה. החברה הציעה אולפנים, חדרי סאונד ועריכה, מקום לחזרות. במסגרתה הקים את חדר המיקס היחידי בישראל. 
בשנת 2005 הקים מנדיל את חברת "מוביפלוס הפקות" (MoviePlus Productions). במסגרתה הוא מתמקד בהפקת סרטי קולנוע ומעט סרטי תעודה ודרמות טלוויזיה.
הבמאי הבולט איתו עבד הוא יוסף סידר. מנדיל הפיק את חמשת כל סרטי הקולנוע של סידר: "ההסדר" (2000), "מדורת השבט" (2004), "בופור" (2007), "הערת שוליים" (2011) ו"נורמן: עלייתו המתונה ונפילתו התלולה של מאכער אמריקאי" (2017). הפיק את סרטיהם של עמוס גיתאי ("יום יום"), יונתן סגל ("קשר עיר"), גור בנטביץ' ("משהו טוטאלי" ו"לרדת מהעץ"), איל חלפון ("תאום כוונות"), יגאל בורשטיין ("זמזום"), איל שיראי ("בקרוב יקרה לך משהו טוב") ומרקו כרמל ("אחותי היפה"). בשנים 2013-12 הפיק חמישה סרטי קולנוע: "מפריח היונים" (נסים דיין), "פנסיון פראכט" (תמר ירום), "מקום בגן עדן" (יוסי מדמוני), "לרדת מהעץ" (גור בנטביץ') ו"הדילרים" (עודד דוידוף).
מנדיל הפיק את סדרות הטלוויזיה "מעורב ירושלמי", "דאוס" "פלורנטין". הפיק את תוכנית האקטואליה "דין וחשבון" בהנחיית רינו צרור. 
הפיק סרטי תעודה, בהם "קטיף אחרון", "מבוזבזים" (על חיילי המוצבים בלבנון) ו"נוראן" (ילדה פלסטינית שנחטפה), ו" שבויה' (סיפורה של קרנית גולדווסר).
הפיק את סדרת הטלוויזיה "מיגל" בכיכובו של רן דנקר שעלתה לשידור בשנת 2018 ב-HOT.

חיים אישיים

דוד מנדיל נשוי לענת מנדיל, אב לארבעה ילדים.
גארי האנט

סגן אלוף עולם

באליפות העולם שנערכה בברצלונה, ספרד, שנת 2013, זכה האנט במדליית כסף, בתחרות הראשונה בתולדות אליפויות העולם ממקפצה של 27 מטר, בתוצאה של 589.30 נקודות, אחרי אורלנדו דוקה מקולומביה (590.20 נקודות) ולפני יונתן פארדס ממקסיקו (578.35 נקודות).

אלוף עולם

באליפות העולם שנערכה בקאזאן, רוסיה בשנת 2015 זכה האנט במדליית זהב, בתחרות ממקפצה של 27 מטר, בתוצאה של 629.30 נקודות, לפני יונתן פארדס (596.45 נקודות) וארטם סילצ'נקו מרוסיה (593.95 נקודות).
עוגייה

עוגייה היא מאפה או ממתק קטן ושטוח.
חומרי הגלם העיקריים להכנת עוגיות הם קמח, ביצים, חומר שומני כמו מרגרינה, חמאה או שמן וממתיק כמו סוכר, דבש או ממתיק מלאכותי. 
בסוגים רבים של עוגיות נהוג לערבב במסה העיקרית או להוסיף מלית הכוללת תבלינים כווניל או פרג, דברי מתיקה כמו שבבי שוקולד, סוכריות, קרם או ריבה ופירות טריים או מיובשים.
ניתן גם להוסיף על העוגייה זיגוג בטעמים וצבעים שונים.
אביגיל בת ישי

אביגיל בת ישי או אביגיל בת נחש הייתה דמות מקראית המופיעה בספר שמואל ובספר דברי הימים. 
אביגיל (או אֲבִיגַל) הייתה בתו של ישי, ואחותו של דוד המלך. נישאה ליתר הישמעאלי, ובנם היה עמשא, שר צבא אבשלום בעת המרד, ולאחר מכן שר צבא דוד. 
לפי מסורת התלמוד הבבלי, יש לזהות את אביגיל בת ישי עם אביגיל בת נחש, דמות מקראית נוספת; ואת בעלה יתר הישמעאלי יש לזהות עם בעלה של אביגיל בת נחש, יתרא הישראלי. לפי מסורת  שנמסרה בתלמוד הירושלמי בשם רבי שמואל בר נחמן, היה יתר ישמעאלי שהתגייר בבית דינו של ישי, והאחרון בחר בו כחתן לבתו אביגיל לאור היכרותו עמו.